ЗАПОВЕД

**№ ПО-09-255-1/ 27.01.2021 г.**

На основание чл. 62 от Административно - процесуалния кодекс, чл. 3, ал. 4 от Устройствения правилник на Областните дирекции „Земеделие” (обн. ДВ, бр. 7 / 26.01.2009 г.), чл. 37в, ал. 4 от Закона за собствеността и ползването на земеделските земи /ЗСПЗЗ/, чл. 75а, ал.1 от Правилника за прилагане на закона за собствеността и ползването на земеделските земи /ППЗСПЗЗ/ и във връзка с изготвения доклад от Комисията, назначена със Заповед № РД-04-207/30.07.2020г., на Директора на ОД „Земеделие”- гр. Добрич, изменена със Заповед № РД-04-241/02.10.2020г. на Директора на ОД „Земеделие”- гр. Добрич и допълнителни указания до комисиите със Заповед № РД-04-208/30.07.2020г. на Директора на ОД „Земеделие”- гр. Добрич, заявление с вх. № РД-12-05-29/12.01.2021г. от Тихомир Стефанов и Здравко Любенов, писмо с вх.№ РД-12-05-70/26.01.2021г. от Началника на ОСЗ Добричка и нов доклад на Комисията по чл.37в, ал.1 от ЗСПЗЗ, за землището на **с. Лясково ЕКАТТЕ 43431**, общ. Добричка, обл. Добрич.

**И З М Е Н Я М**

Заповед **№ ПО-09-255/09.10.2020 г.,** с която са разпределени масивите за ползване в землището на **с. Лясково ЕКАТТЕ 43431**, общ. Добричка, обл. Добрич и чиято неразделна част са окончателният регистър, регистър на имотите по чл.37в, ал.3, т.2 от ЗСПЗЗ и карта на ползването, поради констатирана техническа грешка.

След изменението на заповедта в окончателния регистър, картата на ползване и споразумението, които са неразделна част от Заповед № ПО-09-255/09.10.2020 г. **да се чете:**

Разпределям масивите за ползване в землището на **с. Лясково ЕКАТТЕ 43431**, общ. Добричка, обл. Добрич с обща площ от **11418,907** дка по правно основание.

За ползвател „ЕФ ЕНД КЕЙ ИНВЕСТМЪНТС“ ЕООД площ на имоти ползвани на правно основание **260,578 дка.**

За ползвател Тихомир Стефанов Тодоров площ на имоти ползвани на правно основание **678,888 дка**.

В останалата си част Заповед **№ ПО-09-255/09.10.2020 г.,** остава непроменена.

Заповедта може да бъде обжалвана по реда на Административнопроцесуалния кодекс, в 14-дневен срок от публикуването ѝ на електронната страница на Областна дирекция „Земеделие”- гр. Добрич.

Копие от заповедта да бъде връчено на началника на ОСЗ Добричка, кмета на с. Лясково и кмета на община Добричка.

**инж. ДЕСИСЛАВА ИВАНОВА**

*Директор ОД “Земеделие”*